पाएं अपने शहर की ताज़ा ख़बरें और फ्री ई-पेपरडाउनलोड करें
परदेशीपुरा में मेरा 9 सदस्यों वाला परिवार। मेरे फेफड़े में कोरोना संक्रमण 30 फीसदी होने का पता चला तो मैंने सीधे फैमिली डॉक्टर से संपर्क किया। उन्होंने डॉक्टरों की निगरानी में घर में ही रहकर इलाज लेने की सलाह दी। इस बीच अचानक पता चला कि उनके छोटे भाई युवराज, 80 वर्षीय पिता बंशीधर कुंभज, 72 वर्षीय मां कलावती सहित पूरे परिवार के सदस्यों की रिपोर्ट पाॅजिटिव आई। इसमें 8 साल का बच्चा भी था। तनाव भूल हम दोनों भाइयों ने तय किया सब होम क्वारेंटाइन हो जाएं। मां और पिता को नहीं बताया कि वे दोनों भी पाॅजिटिव हैं। डाॅक्टरों के निर्देशानुसार सामान्य बुखार बताकर दवा देना शुरू की। पूरा परिवार अलग-अलग कमरों में शिफ्ट हो गया।
हैवी डोज से मैं कमजोर पड़ गया तो छोटे भाई ने सबका ध्यान रखा
49 वर्षीय डॉ. कुंभज बताते हैं हैवी डोज लेने से मेरा शरीर कमजोर हो गया था। हिम्मत जुटाते हुए घर में ही इलाज जारी रखा। मुझे और छोटे भाई को ही पता था कि पूरे परिवार पाॅजिटिव है। इससे उनका मनोबल नहीं गिरा। इसी बीच मुझे पता चला कि परिवार के सभी सदस्य 10 दिन की खुराक में ठीक हो गए तो मेरी हिम्मत बढ़ गई। मैंने 20 दिन से ज्यादा समय तक टैबलेट खाई। इस दौरान छोटा भाई युवराज दिन में चार बार पूरे परिवार का ऑक्सीजन लेवल चेक करता था। कुछ दिक्कत होती तो फोन कर फैमिली डाॅक्टर से सलाह लेता। खाने और दवाओं की व्यवस्था रिश्तेदार करते रहे।
पूरे परिवार ने योग किया, गर्म पानी और दूध लिया
डॉ. कुंभज के मुताबिक, पूरे परिवार ने रोज सुबह योग किया। गर्म पानी पिया। दूध लिया और 4 समय खाना खाया। एक-दूसरे से वीडियो कॉल करते। इसी का नतीजा है कि हम सब ठीक हो गए। मेरी सभी से गुजारिश है हिम्मत न हारें। डाॅक्टरों की सलाह पर पूरा इलाज लें। योग करते रहें तो घर में रहकर भी ठीक हो सकते हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn